Τα GEOP (EKAM) έσπασαν την πόρτα, ήταν όλα σκοτεινά εκείνη την ώρα,
μας φώτισαν με ένα μεγάλο φως που ήταν από τους
φακούς των όπλων πολέμου που μας στόχευαν.
Αυτός ο αγώνας τη κοινότητας Μαπούτσε, Μαπούτσε Tehuelche στο Cushamen ,
εντάσσεται σε έναν μεγαλύτερο, που δίνεται στο δυτικό Rio Negro και στο βόρειο Chubut.
Υπάρχει εδώ και δύο χρόνια ο αγώνας ενάντια στις
εξορύξεις ο οποίος είναι πολύ σημαντικός στο Esquel.
Αυτός ο σημαντικός αγώνας που γίνεται πολλά χρόνια,
έγινε ιδιαίτερα γνωστός τον τελευταίο καιρό, λόγω της υπεράσπισης του δάσους.
Είναι ένας αγώνας για να μπορούμε να είμαστε ελεύθεροι στα εδάφη μας.
Κάθε φορά φαίνεται παραπάνω, πώς ο λαός, ενωμένος, οργανωμένος και ενδυναμωμένος,
δημιουργώντας με το δικό του τρόπο, τη δική του γνώση,
δίνει εκ νέου αξία στους παραδοσιακούς, πατρογονικούς και πνευματικούς τρόπους.
Για να είναι δυνατό να συνεχίσουν να υπάρχουν ως Μαπούτσε,
να αγωνίζονται για τον εαυτό τους και τα εδάφη τους.
Πάντα με τους εξεγερμένους!
Επανεμφάνιση του Santiago ζωντανού! Λευτεριά στον Facundo Jones Huala! Tρομοκράτης είναι το κράτος!
[κείμενο του Santiago]
''Γειά σου αγαπητέ λαέ
Είμαστε η κυβέρνηση,
είμαστε η κυβέρνησή σου.
Είμαστε αυτοί που εξουσιάζουμε τη ζωή σου
κάθε δευτερόλεπτο, κάθε λεπτό, κάθε ώρα, κάθε μέρα,
κάθε στιγμή που περνάει από το ρολόι σου.
και σου βάζουμε στο μυαλό σου το πώς πρέπει να ζήσεις.
Είμαστε αυτοί που ανταμοίβουμε τους καταπιεστές,
τους βασανιστές,τους εκμεταλλευτές
και τιμωρούμε αυτούς που δεν είναι όπως θα θέλαμε να είναι.
Και σαν αυτό να μην ήταν αρκετό,
εκτός απο την ύπαρξη της φυλακής,
τα βασανιστήρια, η καταστολή, και η εκμετάλλευση
της καθημερινής ζωής, διαιωνίζονται από τις αρχές:
στρατός,δικαστές, αστυνομία, εισαγγελείς, πολιτικοί
και όσοι ανακατεύονται στις ζωές, συνεργοί και μισθοφόροι,
επιχειρηματίες που διατηρούν αυτή τη μιζέρια,
τη σκλαβιά,εγκαθιστώντας την σε όλες τις σχέσεις στη ζωή μας.
Εγκαταστήσαμε πολλές κάμερες επιτήρησης,
για να μην επιτρέψουμε την ελευθερία.
Σε κάθε μέρος που θα πηγαίνεις θα υπάρχει η εικόνα σου καταγεγραμμένη.
Μπορούμε να σε βλέπουμε όποτε το θελήσουμε
και να συζητάμε οποιοδήποτε στοιχείο για σένα.
Αν δεν είσαι ελεύθερος ως τώρα, λιγότερο θα είσαι με το σύστημα του μεγάλου αδερφού,
όπου ο θεός όλα τα βλέπει και όλα τα ξέρει,
σεβόμενος μόνο τους εξουσιαστές για να μας ελέγχουν αυτοί καλύτερα.
Λένε πως το πρόβλημα είναι η ανασφάλεια.
ότι οι παραβάτες είναι το πρόβλημα όλων των δεινών μας,
αλλά κανείς δεν αναρωτιέται για την ρίζα των προβλημάτων.
Αυτός είναι ένας κόσμος τεχνητός,
όπου η αξία της υλικής συναλλαγής είναι το χρήμα,
αυτό που γεννά τις ανισότητες.
Γιατί υπάρχουν διαφορετικές κοινωνικές τάξεις και συνήθειες,
εξαιτίας των οποίων άρχισαν να υπάρχουν καταπιεζόμενοι/ες
και καταπιεστές/ριες, όλα χάριν της εξουσίας και των χρημάτων,
αυτών που διαφθείρουν τους ανθρώπους, γιατί το χρήμα γεννά εξουσία
και η εξουσία στηρίζεται στο χρήμα και τούμπαλιν,
αφήνοντας πίσω όλες τις καλές αξίες,
τις αληθινές ανθρώπινες σχέσεις,
σχέσεις με συναίσθημα και ειλικρίνια''
Σας ευχαριστώ πολύ όλους.
Να εμφανιστέι ο Santiago το συντομότερο δυνατόν.
Santiago,θέλω να σε δω,
είμαι περήφανος για σένα, θα το παλέψω ως το τέλος.
Δε με ενδιαφέρει τι διάολο θα μου συμβεί, θέλω τον Santiago ζωντανό!
Επανεμφάνιση του Santiago αμέσως! Ζωντανό τον πήραν, ζωντανό τον θέλουμε!
Πρόσφατα, το αργεντίνικο κράτος
ξεκίνησε μια αναβαθμισμένη καταστολή
ενάντια στην αγωνιζόμενη κοινότητα Μαπούτσε του Cushamen,στην επαρχία Chubut.
Τον Ιούνιο,ο Facundo Jones Huala,
σημείο αναφοράς της κοινότητας, συνελήφθη εκ νέου,
αυτή τη φορά, παράνομα.
Ο Facundo αντιμετώπισε αυτή τη διαδικασία, περνώντας 4 μήνες αιχμάλωτος,
μέχρι τον Νοέμβρη του 2016,
οπότε και ακυρώθηκε η διαδικασία δίωξής του,
εξαιτίας μιας σειράς παρατυπιών, από παράνομη παρακολούθηση από κατασκόπους
έως και βασανιστήρια ενός μέλους της κοινότητας Μαπούτσε
από την αστυνομία του Chubut.
Στα τέλη του Ιούλη, στο Esquel και το Bariloche,
έγιναν δύο κινητοποιήσεις ενάντια σε αυτή την κατάσταση
οι οποίες κατεστάλησαν και διάφοροι διαδηλωτές
αιχμαλωτίστηκαν ή και εξαφανίστηκαν για ώρες.
Το κατασταλτικό επακόλουθο ήταν την Δευτέρα 1 Αυγούστου
όταν η gendarmeria και η επαρχιακή αστυνομία,
εισέβαλλαν στις περιοχές που είχαν ανακτηθεί από την Benetton
ισοπεδώνοντας,καταστέλλοντας και καίγοντας τα πάντα.
Όλα αυτά, χωρίς εισαγγελική εντολή.
Σε αυτή την κατασταλτική επιχείρηση,
εξαφανίστηκε ο Santiago Maldonado,
που ενώ δεν ήταν Μαπούτσε, στάθηκε αλληλέγγυος δίπλα τους
σε αυτό τον αγώνα.
Τον είδαν για τελευταία φορά να τρέχει να ξεφύγει απο τις σφαίρες
και μετά να συλλαμβάνεται απο την gendarmeria.
Τώρα είναι εξαφανισμένος.
Για αυτό το λόγο, ο Facundo ξεκίνησε απεργία πείνας την 1η Αυγούστου
Στεκόμαστε αλληλέγγυοι, στηρίζουμε και αγωνιζόμαστε
μαζί με αυτούς που εξεγείρονται ενάντια στο υπάρχον,
μαζί με αυτούς που αγωνίζονται για τη ζωή και ενάντια στο κεφάλαιο.
Τρομοκράτης είναι το κράτος.
[Δύο χρόνια έντονου αγώνα στον νότο]
Τα εδάφη μας είναι η γη στην οποία ζούμε.
Τα εδάφη μας, είναι σίγουρα ο κόσμος μας,
γιατί οι Μαπούτσε έτσι βλέπουμε την γη,
το σύμπαν,τον πλανήτη.
Δεν το περιορίζουμε στο γεωγραφικό σημείο που η κοινότητα βρίσκεται.
Τα εδάφη μας είναι όπου μπορούμε να δουλέψουμε,
γιατί ο άνθρωπος χωρίς γη δεν είναι τίποτα.
Τα εδάφη Μαπούτσε δεν είναι απλώς ένας χώρος που αυτοί καταλαμβάνουν
μα είναι και ένας χώρος στον οποίο συνυπάρχουν με όλα τα πλάσματα.
Τα εδάφη είναι η γη μας, η ελευθερία μας.
Είναι η βάση της ύπαρξής σου.
Είμαστε Μαπούτσε γιατί είμαστε κομμάτι
ως εκ τούτου, τα εδάφη ειναιι η ζωή μας,
η αναπαραγωγή μας, οι γνώσεις μας, η γλώσσα μας,
ή ισοδύναμα,τα πάντα ειναι στη γη
και ο λαός Μαπούτσε χωρίς εδάφη, δεν υπάρχει.
mari mari pu lamien, mari mari com puche (χαιρετισμός)
''Χαιρετισμούς σε όλους τους Μαπούτσε, σε όλες τις κοινότητες,
σε όλους τους weichafe (πολεμιστές), τους kona (κέντρο επικοινωνίας Μαπούτσε).
Εγώ είμαι η Luciana Jaramillo,
Σήμερα, βγήκαμε στην παρανομία.
Είμαστε το ''Pu Lof σε αντίσταση'' στην περιοχή Cushamen.
Από τις 13 Μάρτη και μετά, ανακτούμε εδάφη
σε αυτή την περιοχή που ονομάζεται Vuelta del Rio Leleque
απαλλοτροιώνοντας από τον πολυεκατομμυριούχο Luciano Benetton.
-Μπήκαμε νωρίς το ξημέρωμα, κάναμε ένα ngellipun:
μια τελετή Μαπούτσε πριν μπούμε, την ώρα που μπαίναμε,
για να ζητήσουμε άδεια από δυνάμεις του χώρου και έτσι μπήκαμε.
Μετά,όταν βάζαμε κάποιες σημαίες και κάναμε τις πρώτες εστίες,
ξαφνικά, είδαμε μια μικρή ομάδα της βάρδιας φύλαξης και εμφανίστηκε ένα όχημα της στρατοχωροφυλακής,
με στρατοχωροφύλακες επάνω που κατέβηκαν συντεταγμένα και γρήγορα,
και ξεκίνησαν να τρέχουν και να πυροβολούν.
Είπαν, δεν ξέρω, δύο-τρια πράγματα και ήρθαν με αλαζονεία,
όμως σταμάτησαν όταν είδαν πόσος κόσμος ήταν.
Τότε εκεί πήραν τα όπλα στα χέρια, αυτά των 9χλσ και μας πυροβόλησαν.
Μετά, ήρθε ο αρχηγός του Maiten και ησύχασε λίγο την κατάσταση.
Αυτός ήρθε με καλό τρόπο, για να συζητήσει.
Συζητήσαμε λίγο, του εξηγήσαμε την κατάσταση,
πως η διαμάχη δεν ήταν με αυτούς, αλλά ήταν μια πολιτική διαμάχη,
που απαιτούσε μια πολιτική λύση.
Η πολιτική λύση είναι η επιστροφή του σφετεριζόμενου εδάφους.
Τα παραγωγικά εδάφη να επιστραφούν στις κοινότητες της περιοχής.
Θέλαμε να μιλήσουμε με κάποιον σχετικό, με κάποια αρχή της εθνικής κυβέρνησης
ή με καποιον υπεύθυνο με τα ιθαγενικά, όπως τα ονομάζουν,ζητήματα,
για να ξεκινήσει μια συζήτηση, μια πολιτική λύση σε αυτή τη διαμάχη.
-Έως τώρα, καποιος από τους αστυνομικούς που βρίσκονται εδώ,
στην άλλη μεριά του συρματοπλέγματος,
σας έχει πει αν θα έρθει κάποιος κρατικός υπάλληλος
που να έχει να κάνει με ιθαγενικά ζητήματα ;
-Έως τώρα τίποτα, αυτοί λένε ότι είχε καλεστεί
αλλά το ενδιαφέρον είναι πως ο αρχηγός ηρέμησε τους χωροφύλακες
που ήταν οργισμένοι να συνεχίσουν να καταστέλλουν.
Έτσι φτάσαμε σε μια μικρή συμφωνία:
αν καταστείλετε, εμείς θα υπερασπιστούμε τους ευτούς μας,
αλλιώς, θα κάτσουμε ήρεμοι, αυτό τους είπαμε.
Θέλουμε μόνο να μας επιστραφεί η γη μας και να έρθει κάποιος υπεύθυνος
για να συζητήσουμε αυτή τη διαμάχη, που είναι μια πολιτική και εδαφική διαμάχη.
-Μαζί με την αστυνομία ήταν και ο υπεύθυνος της Benetton για εκεί, σωστά?
-Ναι, πριν λίγο ήταν εδώ ο McDonald, ο υπεύθυνος της Benetton
Δε μίλησε μαζί μας, είδαμε ότι μίλησε μόνο με την αστυνομία
Λοιπόν, εμείς δεν συνδιαλεγόμαστε με όποιον θεωρούμε με κάποιο τρόπο εχθρό.
Εδώ υπάρχει μια διαμάχη.
Το κράτος, οι ιδιοκτήτες γης και οι πολυεθνικές
με κάποιο τρόπο πρέπει να το επιλύσουν μεταξύ τους.
Εμάς, μας καταπιέζει το καπιταλιστικό σύστημα,
δια μέσου των εταιριών και των ιδιοκτητών γης.
Εμείς θέλουμε μια πολιτική λύση,
αυτοί ας δουν πως θα το επιλύσουν.
Εμείς δεν έχουμε τίποτα να πούμε με την Benetton.
Στην πραγματικότητα πρέπει να μας επιστρέψουν πίσω τη γη
αυτοί που τη σφετερίστηκαν, δηλαδή το αργεντίνικο κράτος.
-Πριν λίγο μας είπες πως εσείς δεν έχετε την πρόθεση
να σας δώσουν ένα κομμάτι γης
αλλά την επιστροφή όλης της γης που τώρα είναι κατειλλημένη από την Benetton.
-Ακριβώς, εμείς αυτό που θέλουμε είναι η κυριότητα όλου του εδάφους,
τουλάχιστον, όλης της γης που έχει η Benetton στο Cushamen.
Αυτό που θέτουμε είναι η επιστροφή όλων των σφετερισμένων εδαφών σε όλες τις κοινότητες.
Αυτά τα εδάφη είναι παραγωγικά. ενώ τα δικά μας είναι άγονα και πετρώδη.
Πεθαίνουν τα ζώα, δεν μπορούμε να καλλιεργήσουμε.
Χρειαζόμαστε πίσω αυτά τα εδάφη,
αλλά όχι για μια κοινότητα ή μια οικογένεια
μα για όλες τις κοινότητες.
[Μάιος- Ιούνιος 2016 Σύλληψη του Facundo Jones Huala και επίθεση στην κοινότητα.]
Eδώ έχουμε την απόφαση του δικαστή
και έρχομαι να σας ενημερώσω ότι δεν μπορείτε να είστε εδώ άλλο.
[Ανάγνωση εντολής εκκένωσης του Pu Lof]
28 Μαρτίου 2016, Περιφερειακή Ένωση Esquel.
Κατόπιν συνενόησης του υπουργείου εσωτερικών, της εισαγγελέος Δρ. Camila Banfi,
του κ.αρχηγού της αστυνομίας - γενικό διοικητή Juan Luis Ale
του κ.διοικητή ασφαλείας Elvio Gonzalez,
μέσω τηλεφώνου.
Σήμερα στις 9:15 μμ, έχοντας γνώση της διαμάχης,
και του μπλοκαρίσματος του εθνικού δρόμου no 40
Διατάσσεται η εισβολή των αστυνομικών δυνάμεων στο Μaiten.
Όπως υπάρχουν συνεχείς περιπολίες στο χώρο του καταυλισμού
σύμφωνα με την απόφαση του υπουργείου εσωτερικών.
Να προστατευθεί ο χώρος προκειμένου να μην παρθούν βοοειδή ή κομμάτια αυτών.
Την 29η του τρέχοντος,στις 10:45π.μ,
όπως παρουσιαστείτε στην αναφερθείσα περιοχή,
για να λάβετε από τον κ.Μartilliano Jones Huala
όπως έχει συμφωνηθεί με το υπουργείο εσωτερικών,
κάποια σώματα ζώων με κεφάλι χωρίς δέρμα που υποθετικά έχουν σφαχτεί σε αυτή την περιοχή.
Προς στιγμήν, τίθεστε ως υποστήριξη της κινητής μονάδας RΙ611 της περιοχής Epuyen
και παραμέινετε έως τις 12μμ,
μαζί με την κινητή μονάδα RI802.
Η τελευταία όπως παραμείνει μέχρι την αντικατάστασή της από την έφιππη μονάδα του Trevelin.
Οι διαταγές για τις περιπόλους είναι ξεκάθαρες:
Να μην έρθετε αντιμέτωποι με τους καταληψίες,
και να διατηρηθεί η τάξη και η κοινωνική ειρήνη.
Γνωστοποιείται ότι, εκτός του Jones Huala Francisco, συλληφθέντα και κρατουμένου του τομέα 14,
οι υπόλοιποι δεν υπόκεινται σε περιοριστικά μέτρα ως προς τον χώρο.
Είναι μια διαταγή εκκένωσης από την αστυνομία.
marichiweu! marichiweu!
Τις τελευταίες μέρες, πραγματοποιήθηκε εδώ, στο Vuelta del Rio,
μια αστυνομική επιχείρηση κατα την οποία βρέθηκε ο Facundo Jones Huala,
για τον οποίο εκκρεμούσε διεθνές ένταλμα ανεύρεσης και σύλληψης.
[Σεπτέμβρης 2016.Δίκη του Facundo Jones Huala Aπ' έξω εκφράζεται η υποστήριξη απέναντι στη συνεχή καταστολή]
-Καλημέρα για εσάς, για εμένα δεν είναι τόσο καλή,
είμαι κρατούμενος στον τομέα 14, κάνοντας ό,τι είναι δυνατό.
-Για τί σε έχουν συλλάβει; Και γιατί υπάρχει αυτό το ένταλμα εναντίον σου;
και για τί σε κατηγορούν; Ξέρεις για τί;
-Εγώ είμαι ένας στρατευμένος του κινήματος Μαπούτσε,της κοινότητας Μαπού.
Είμαι Μαπούτσε, οι γονείς μου είναι Μαπούτσε, οι παππούδες μου είναι Μαπούτσε.
Είμαστε θύματα μιας ιστορικής λεηλασίας,
μιας ιστορικής, κοινωνικο-πολιτικής, εδαφικής, φιλοσοφικής και πνευματικής διαμάχης,
που γίνεται εδώ και πολλά χρόνια.
Αυτή οδήγησε σε μια αυξανόμενη αντίθεση με το καπιταλιστικό σύστημα
και τα συγκεκριμεένα συμφέροντα της περιοχής.
Δικαστής: ''Είμαι εδώ για να ανακοινώσω την απόφαση του δικαστηρίου.
Αποφασίστηκαν:
1.Διακυρύττω την ακύρωση της αναφοράς της 10ης Φεβρουαρίου 2015
του ερευνητικού τμήματος της αστυνομίας του Esquel της επαρχίας του Chubut
η οποία αναφορά ήταν η βάση της δικαστικής δίωξης.
Και την ακύρωση όλων των ενεργειών που είναι
άμεσο αποτέλεσμα αυτής της αστυνομικής επιχείρησης.
Άρθρο 18 του Εθνικού Συντάγματος.
Η υπόθεση μπαίνει στο αρχείο, επειδή υπολείπεται ανεξάρτητης γραμμής έρευνας.
Άρθρο 68, 2η παράγραφος Άρθρο 62 του εθνικού κώδικα ποινικής δίωξης.
2.Διατάσεται η άμεση απελευθέρωση
του Francisco Facundo Jones Huala τον οποίο αφορά αυτή η διαδικασία.
Τίθεται στη διάθεση του ποινικού δικαστή Martin Eduardo Zanchino
στο πλάισιο της δικαστικής υπόθεσης 34-04.
Ευχαριστώ ειλικρινά όλο τον λαό, την εθνοτική κοινότητα Mαπούτσε
και όλους τους επαναστάτες και προοδευτικούς που ακόμη υπάρχουν σε αυτή την κοινωνία.
Για να μπορέσουμε να απελευθερωθούμε από την καταπίεση σε όλο τον κόσμο.
Γιατί όχι μόνο οι Μαπούτσε έχουν δικαίωμα στον αγώνα.
Ελπίζω αυτή την ιστορική στιγμή, όλος ο κόσμος,
να αρχίσει να αναλογίζεται την αληθινή ιστορία,
και την δομή της καπιταλιστικής και καταπιεστικής κοινωνίας,
που μας κρατάει στην μιζέρια,
που διατηρείται μέσω της καταστολής και των βασανιστηρίων.
Εξαιτίας αυτών των μπλε σκυλιών
που μας κρατούν φυλακισμένους,
και που προστατεύουν τα συμφέροντα των δυνατών και των πλούσιων.
Εμείς, το έθνος Μαπούτσε, θα τους δώσουμε ένα μάθημα ιστορίας.
Και θα αλλάξουμε αυτή την ιστορία καταπίεσης
που εδώ και 130 χρόνια μας έχει στο περιθώριο.
Έτσι αδέλφια , ευχαριστώ πολύ.
Αυτό είναι το αποτέλεσμα της κινητοποίησης όλων των κοινοτήτων και των δύο πλευρών της οροσειράς,
και των αλληλέγγυων ανθρώπων που έχουν καταλάβει το επίπεδο συνείδησης της εθνότητάς μας,
και το επίπεδο συνείδησης των ανταρτών μας,
των πολεμιστών μας.
Μια αγκαλιά και ένα μεγάλο χαιρετισμό στους peñi και lamien (αδερφοί και αδερφές)
που μάχονται και στις δυο πλευρές της οροσειράς,
στους weichafes (πολεμιστές) που διακινδυνεύουν τη ζωή τους κάθε μέρα,
που δεν τους νοιάζει να τους πυροβολούν και να τους ρίχνουν χημικά,
αυτοί, συνεχίζουν να μάχονται για την ελευθερία.
Είμαστε αρχέγονοι μαχητές της ελευθερίας.
Μέχρι να κερδίσουμε ή να πεθάνουμε, marichiweu!
[Ενεργή αλληλεγγύη με την κοινότητα Μαπούτσε που αντιστέκεται.]
Η κοινότητα Μαπούτσε του Cushamen είναι σε διαδικασία αγώνα εδώ και χρόνια.
Τώρα, η διαμάχη με τους Μαπούτσε, εισάγεται στην Αργεντινή σαν κάτι καινούριο.
Τόσο από τις στείρες δημοκρατικές και αριστερές οργανώσεις
όσο και τις απαίσιες εργοδοτικές οργανώσεις
τις λασπολογικές εκφράσεις των ΜΜΕ,
και την πάντα επιβλέπουσα δράση της εκάστοτε κυβέρνησης.
Η διαμάχη των Μαπούτσε,
οι λόγοι της και οι σκοποί της , συζητούνται συνεχώς.
Για όποιον προσέχει, αυτό είναι προφανές.
Το ζήτημα των Μαπούτσε τίθεται στις πλευρές της Αργεντινής και της Χιλής εκατέρωθεν.
Αναζήτηση εδαφικού αυτοπροσδιορισμού,
Ανάκτηση πατρογονικών εδαφών και της πολιτισμικής τατυτότητας .
Αυτές οι διεκδικήσεις πάνε αναγκαία μαζί με την αντίθεση
σε διάφορες προσπάθειες καταστροφής της φύσης
και ενώνουν με άλλους καταπιεζόμενους που αγωνίζονται.
Ηγέτες και των δύο χωρών
συναντήθηκαν τον Ιούνιο με 300 επιχειρηματίες
για να σκιαγραφήσουν ένα οικονομικό πλάνο ανάπτυξης
που ταυτόχρονα θα έχει και μια κατασταλτική πλευρά για όσους αντιστέκονται.
Και αυτό, από τη σκοπιά του κράτους συνεπάγεται μια συνεχή καμπάνια,
μια καμπάνια παρακολούθησης και περιορισμού μέσω των ρεφορμιστικών οργανώσεων οι οποίες ψάχνουν για ψίχουλα,
μια καμπάνια καταστολής για όσους δεν σκύβουν το κεφάλι αλλά αγωνίζονται.
Το να προσπαθέις να αντιταχθείς στην κρατική βία είναι ένα έγκλημα ασυγχώρητο .
Αυτό το ασυγχώρητο έγκλημα ποινικοποιείται επονομαζόμενο τρομοκρατία.
[Αντιτρομοκρατικός νόμος.]
Ο αντιτρομοκρατικός νόμος είναι μια μεταρρύθμιση στον ποινικό κώδικα
που τυποποιεί την τρομοκρατία και καθορίζει τις τρομοκρατικές οργανώσεις
ως αυτές που έχουν στόχο να τρομοκρατούν τον πληθυσμό.
ή να υποχρεώνουν μια κυβέρνηση ή μια διεθνή οργάνωση
να πραγματοποιεί κάτι ή να την αποτρέπουν απ' το να το κάνει.
Απο εδώ και στο εξής, τρομοκράτης,
μπορεί να θεωρείται οποιοδήποτε άτομο ή οργάνωση
αν κατηγορείται ότι προωθεί το μίσος, τον τρόμο,
ή αν σύμφωνα με τον εκάστοτε κυρίαρχο, ασκεί εξαναγκασμό,
ορισμός ο οποίος αφήνει ανοιχτό για τους δικαστές
να αποφασίζουν αν η εκάστοτε συμπεριφορά υπάγεται σε αυτό τον ορισμό.
Αυτού του τύπου οι νόμοι επιβάλλονται στην ίδια την κυβερνήση
από τις εταιρίες που θέλουν να επενδύσουν στην περιοχή,
προκειμένου να διατηρήσουν στο ελάχιστο την κοινωνική ειρήνη
και τα μέσα τιμωρίας
απέναντι στις διαμαρτυρίες για απολύσεις,μισθούς
για εκκενώσεις,καταστροφές,
και για την απληστία που γεννά κάθε πολυεθνική επιχειρήση.
Το κράτος, και όχι μόνο η εκάστοτε κυβέρνηση,
όπως πολλοί λένε,
για να αποπροσανατολίσουν την αλήθεια,
απαγάγει, βασανίζει και δολοφονεί ανθρώπους από πάντα,
σε όλες τις περιοχές του κόσμου.
Η εξουσία του επιβεβαιώνεται στην κοινωνία
μέσω της χρήσης των δυνάμεων καταστολής.
Συγκερκιμένα, στα εδάφη Μαπούτσε,
από την αποκατάσταση της δημοκρατίας,
το κράτος έχει εξαφανίσει εκατοντάδες ανθρώπους.
Οι διάφοροι που ανταγωνίζονται για την εξουσία
ψάχνουν πώς να χρησιμοποιήσουν την εξαφάνιση του Santiago
ενός αναρχικού συντρόφου
δηλαδή, κάθενας που αναζητά την εξουσία,
αυτό που κάνει είναι να επιβεβαιώνει αυτό τον καταπιεστικό κόσμο
και τις σχέσεις του,τους θεσμούς του,
την εκμετάλλευση των κορμιών για την ιεραρχία,την αστυνομία.
Αναρχικοί, μεμονωμένα άτομα και αγωνιστές,
με τη δική τους συνείδηση και θέληση,
διώχθηκαν, και δολοφονήθηκαν
από όλες τις κυβερνήσεις, δημοκρατικές, φασιστικές
λενινιστικές ή περονικές.
Η εξαφάνιση του Santiago μας εξοργίζει,
μας πονάει,
όμως τελικά δεν μας εκπλήσσει.
Επιβεβαιώνει αυτό που ξέρουμε για το κράτος,
ένα θεσμό που εκμεταλλεύεται και καταστέλλει.
Γι αυτό συνέχεια εξαφανίζονται γυναίκες και παιδιά
για την σεξουαλική εκμετάλλευση
ή συνωστίζονται στα κελιά άνθρώποι περιθωριοποιημένοι από τη φτώχεια.
Μπροστά σε αυτά, η λογική των ανθρωπίνων δικαιωμάτων,
που ζητά δικαιοσύνη από τον δηλωμένο βασανιστή,
επιβεβαιώνει την ανικανότητα για αγώνα
μέσα στο πλαίσιο που ορίζει το κράτος,
και σέβεται τις εξουσιαστικές νόρμες
και την θεσμοποίηση που κρύβει την βαρβαρότητα της εκμετάλλευσης.
Το να παίρνεις θέση στην σκληρή αυτη διαμάχη
σημαίνει την απόρριψη της κατασκευασμένης από την ιεραρχία πραγματικότητας
και την ενδυνάμωση των οργανωτικών δομών που οδηγούν στην ελευθερία.
Πρέπει να επεκτείνουμε την αλληλεγγύη
και να χτίσουμε την κοινωνική επανάσταση,
που θα θέσει τις βάσεις για μια ελεύθερη κοινωνία,
χωρίς κράτος, πολιτικούς, επιχειρηματίες και σώματα ασφαλείας.
Για την οργάνωση μιας κοινωνίας χωρίς κυβέρνηση,
ζήτω ο κοινωνικός επαναστατικός αγώνας!
Θάνατος στο κράτος, Ζήτω η αναρχία!
[Το κράτος είναι παρόν.]
[Μιλάει ο Pablo Noceti,γραφείο Patricia Bullrich]
Η RAM είναι μια ριζοσπαστική ομάδα που δεν θέλει τίποτα.
Το μόνο που θέλει είναι να μην αναγνωρίζει το κράτος της Αργεντινής και της Χιλής.
Το μόνο που αποζητά είναι να δημιουργήσουν χάος και πανικό στον πληθυσμό
Από εδώ και στο εξής, κάθε δημόσια δράση που κάνει η RAM,
θα συλλαμβάνεται.
Δεν είναι η έλλειψη κράτους που έχει ως αποτέλεσμα αυτές τις καταστάσεις,
αλλά η ίδια η ύπαρξή του,
μέσω των πολιτικών, της gendarmeria, της αστυνομίας και της συνενοχής των πολιτών.
Είναι το κράτος που καταστέλλει, πυροβολεί και τρομοκρατεί
τους Μαπούτσε,
και είναι το κράτος που κρατά εξαφανισμένο τον Santiago.
Με τον ίδιο τρόπο,
σε κάθε απαγωγή μιας γυναίκας για εμπόριο σαρκός,
δεν είναι πως το κράτος είναι απόν,
αλλά πως το κράτος είναι συνένοχο.
Η υπουργός ασφαλείας Patricia Bullrich γάβγισε:
΄΄Αυτή δεν είναι μια εξαναγκασμένη εξαφάνιση,
και η gendarmeria δεν συνέλαβε τον Santiago Maldonado
ούτε σε εκείνο το μέρος ούτε πουθενά''
προσθέτοντας πως
''Με κανένα τρόπο δεν πρόκειται να αφήσουμε να εννοείται
πως αυτή ήταν μια εξαναγκασμένη εξαφάνιση
καθώς αυτό είναι κάτι κατασκευασμένο''
Ο Santiago είναι εξαφανισμένος από την 1η Αυγούστου,
αφού συνελήφθη από την gendarmeria.
Την τελευταία φορά που τον είδαν,
απέφευγε τις σφαίρες που η gendarmeria έριχνε
κατά τη διάρκεια μιας βίαιας σύγκρουσης,
η οποία προκλήθηκε χωρίς εισαγγελική εντολή,
στην κοινότητα Μαπούτσε του Cushamen, στο Chubut.
O Santiago εξαφανίστηκε γιατί αγωνιζόταν.
Μπροστά σε μια νέα προσπάθεια του κρατους να κερδίσει έδαφος
αποζητά να απομονώσει και να καταστείλει την κοινότητα Μαπούτσε,
αυτός, αποφάσισε να πάει ενάντια στο ρεύμα,
και να ταχθεί αλληλέγγυος.
Οι εξεγερμένοι αυτού του κόσμου,
δεν πιστεύουμε πως πρέπει να δρουν επειδή
''αυτό μπορεί να συμβεί και σε εμένα ή στους αγαπημένους μου''
Ο Santiago και η κοινότητα Μαπούτσε δεν είναι μόνοι.
Οι κινητοποιήσεις για την επανεμφάνισή του ζωντανού
σαρώνουν τους δρόμους της Αργεντινής και άλλων χωρών
Κάποιες από αυτές, σε διάφορες περιοχές,
κατεστάλησαν και προκλήθηκαν.
Και σε απάντηση, το κράτους,
με όλη τη βιαιότητα των νόμων του,
εισέβαλλε το Σάββατο 12 του μηνός,
στην βιβλιοθήκη del Rio, στο Bolson,
εκεί που έμενε ο Santiago.
Μένοντας ατιμώρητοι από τους ίδιους τους νόμους τους,
έκαναν τις έρευνες για αποδεικτικά στοιχεία στα ήδη πλυμένα οχήματά τους.
Και μπορoύσαν να μπαίνουν στο Lof
ελεύθερα,
παρόλο που οι δημοσιογράφοι και οι κυβερνώντες έλεγαν το αντίθετο.
Και παρόλο που είπαν πως τους απαγορεύτηκε η είσοδος
γιατί, σύμφωνα με αυτούς,
οι Μαπούτσε πιστεύουν πως έχουν
''ένα κράτος μέσα σε ένα άλλο κράτος'',
δηλαδή μέσα στο αργεντίνικο κράτος.
Ο Santiago;
Ήδη πάνε.. 28 μέρες; από την εξαφάνιση του συντρόφου
Μπορεί να έχουν συμβεί πολλά πράγματα.
Μπορεί ακόμη να τον έχουν, μπορεί και όχι.
Μπορεί να μην υπάρχει πια, μπορεί και να υπάρχει.
Δεν ξέρουμε τι του συνέβη,
το μόνο που ξέρουμε είναι πως τον πήρε η gendarmeria.
Και από τότε δεν τον έχουμε ξαναδεί.
Ο μόνος τρόπος που μας μένει να τον θυμόμαστε αυτές τις στιγμές,
είναι οι πολιτικές συζητήσεις που είχαμε μαζί του
Η διαυγής οπτική του για τα πράγματα,
ειδικά με αυτόν τον τρόπο θα τον θυμόμαστε,
για την δέσμευση που είχε στον αγώνα,
στον αγώνα για τους καταπιεσμένους.
[Η οξυμένη καταστολή]
Η εμβάθυνση της καταστολής,
μαζί με την κοινωνική αποδοχή της,
δεν είναι κάτι των τελευταίων μηνών.
Ούτε και η εξαφάνιση αγωνιστών,
και ο θάνατος νεολαίων στα χέρια της αστυνομίας.
Η κυβέρνηση των ανθρωπίνων δικαιωμάτων,
με την πρόφαση του εμπορίου ναρκωτικών,
και της ανασφάλειας,
εισέβαλλε με την gendarmeria σε γειτονιές της χώρας.
Έτσι, εκεί που κάποιοι βλέπουν μια εξαίρεση,
εμείς δε βλέπουμε παρά μόνο τη συνήθεια
Από τον Αύγουστο αυτού του χρόνου,
τα ΜΜΕ επιδόθηκαν σε μια πατριωτική ρητορική
με δυσφήμιση και επίμονα ψέμματα
για να υπονομεύσουν τα αιτήματα της κοινότητας Μαπούτσε.
''Βία RAM{=Αρχέγονη Αντίσταση Μαπούτσε}''
Δεν αναγνωρίζει κυβερνήσεις, υιοθετεί την ένοπλη πάλη
αποζητά να φτιάξει ένα ανεξάρτητο κράτος
και ήδη επιχειρεί στο Buenos Aires.
Τι υπάρχει πίσω από τη RAM {Αρχέγονη Αντίσταση Μαπούτσε}
Ποιοι χρηματοδοτούν την RAM?
Λοιπόν, πίσω από την RAM υπάρχει μια αγγλική οργάνωση
που είναι η βασική χρηματοδότης της RAM.
-Μια αγγλική οργάνωση χρηματοδοτεί την RAM; -Ναι.
Αυτά τα χρόνια,
οι Μαπούτσε κατηγορήθηκαν ότι συνδέονται με τη FARC,
με την ΕΤΑ, με μια υποτιθέμενη αγγλική εισβολή
και τελευταία ακούγεται η σύνδεσή τους με τον αναρχισμό.
Στη Χιλή, όπου το κράτος πράττει ανεξέλεγκτα και ανελέητα
απέναντι στις αγωνιζόμενες κοινότητες,
αυτό γίνεται επαναλαμβανόμενα.
Εδώ κι αιώνες, οι επαναστάτες
και οι αγωνιζόμενες ομάδες καταδιώκονται και στιγματίζονται
με διάφορους χαρακτηρισμούς.
Αυτό εξυπηρετεί την απομόνωση,
την ουδετεροποίηση,
τη διευκόλυνση της δίωξης,
διαχωρίζοντας τις μαχητικές ομάδες στα μάτια της υπόλοιπης κοινωνίας
η οποία, μέσω αυτής της κατηγορηματικής απλουστεύσης
θα εγγυηθεί με τη δράση ή την παθητικότητά της
τη ρουφιανιά ή την επίβλεψη του διπλανού.
Το ψέμμα είναι απαραίτητο στην καπιταλιστική τάξη πραγμάτων
και των ψευδών κριτών του.
Από τη μία ξεκίνησε μια εθνική επιχείρηση προπαγάνδας
για να δυσφημίσει τον αγώνα της κοινότητας Μαπούτσε
στον αργεντίνικο νότο.
Διάφορα ΜΜΕ,
διάρθρωσαν μια αντιδραστική ρητορική,
TN, Clarin,Cronica,Infobae,La Nacion,
και άλλα τόσα τοπικά-περιεφερειακά μέσα,
επιμένουν να συγχέουν την κοινότητα Μαπούτσε
με την RAM, την Αρχέγονη Αντίσταση Μαπούτσε.
Και την RAM με τους αναρχικούς.
Τα εργαλεία για την καλλιέργεια της γης,
με τρομοκρατικά οπλοστάσια.
Όμως η ρητορική από μόνη της δεν εξυπηρετεί και σε πολλά.
Πάντα έρχεται να συνοδεύσει τo μαστίγιο.
Η εμετική ρητορική των δημοσιογράφων,
κακοπροαίρετη και ηλίθια
γιορτάζει την έκρηξη στις ζωές των ανθρώπων, τα χτυπήματα στις πορείες και τις εκκενώσεις.
[Η άλλη καταστολή]
Σε περίοδο εκλογών,
η πολιτική μιζέρια, έδειξε επίσης το πρόσωπό της.
Αυτοί που θέλουν την αποπομπή Bullrich,
ή οποιουδήποτε υπαλλήλου των cambiemos ,
έχουν προσπαθήσει να εργαλειοποιήσουν την εξαφάνιση
τη φυλακή και την καταστολή για ψηφοθηρικούς λόγους.
''Θα ήταν πολύ εύκολο για μένα
σήμερα, εδώ, να επωφεληθώ πολιτικά
λέγοντας ξαφνικά ότι φταίει η gendarmeria.
Όμως, ξέρετε, η σημερινή gendarmeria
είναι η ίδια που υπήρχε εως το 2015.
Άλλου είδους καταστολή,
και καλυμμένη λογοκρισία
έχει ασκηθεί από τα ΜΜΕ
είτε υποστηρίζοντας την επίσημη άποψη
είτε αυτή της αντιπολίτευσης.
-Αυτό που ρωτάω είναι τι έχει συμβέι με τη RAM
και εκτός από αυτό , αν εσείς ανησυχείτε ή όχι.
-Πάλι για τη RAM!
-Επιστρέψτε μου, γιατί η RAM δημιουργεί θύματα μέσα στους Μαπούτσε
και επειδή ανησυχείτε για την κοινότητα Μαπούτσε
εμείς σας λέμε οτι η RAM έχει επιτεθεί και σε κόσμο Μαπούτσε.
Αυτό θέλαμε να ρωτήσουμε.
-Λοιπόν, ψάξτε βρείτε τα μέλη της RAM , αν ξέρετε που είναι
και ρωτήστε τους ίδιους.
Εγώ δεν μπορώ να απαντήσω κάτι που δεν μου αντιστοιχεί.
Είναι σαν να μιλάω για την γειτόνισσά μου χωρίς να ξέρω τι κάνει.
-Κυρία, εσείς προσωπικά πιστεύετε πως η βία είναι ένα μέσο αγώνα και ανάκτησης;
-Τι εννοείς μέσο αγώνα και ανάκτησης;
Την ανάκτηση της ερήμου;.. -Αν εσείς πιστεύετε οτι οι βίαιες μέθοδοι..
-Αν εσείς θα επανακτήσετε τα εδάφη, όπως το έχει θέσει ο γιός σας,
θα τα επανακτήσετε για να δημιουργήσετε ένα κράτος Μαπούτσε όπως έχετε πει.
- Κανείς δε θέλει να δημιουργήσει ένα κράτος Μαπούτσε
Μου φαίνεται ότι παραποείτε τα πράγματα,
Εμείς λέμε πως θέλουμε να είμαστε ξανά Μαπούτσε στις κοινότητές μας
να επιστρέψουμε να ζούμε σαν Μαπούτσε στις κοινότητές μας.
-Κάνω ξανά την ερώτηση: Για να μπορέσετε να είστε Μαπούτσε όπως ήσασταν,
εσείς καταλαβαίνετε πως η βία είναι δρόμος;
-Δεν ξέρω, με βία μας τα πήραν όλα.
- Άρα αυτό, εσείς καταλαβαίνετε πως με την ίδια μέθοδο..
-Λέω ότι δεν ξέρω, δεν λέω ναι.
Η κερδισμένη δεκαετία του Κιρτσερνισμού στέκεται στην ήττα των κοινωνικών κινημάτων.
Αυτά τα τελευταία χρόνια, η κοινωνική κινητοποίηση
έχει κατασταλλεί άμεσα ή έμμεσα, μέσω της αφομοίωσης και της θεσμοθέτησης
τελικά, μέσω της εκδημοκράτισής της.
Όποιος πάντα λειτουργεί προς συμφέρον κάποιου επιχειρηματία,
μέσα στον μπουρζουάδικο ανταγωνισμό,
όποιος φορά τον θεσμικό ζουρλομανδύα,
δεν μπορεί να δεί τίποτα παραπάνω από τη δική του πραγματικότητα.
Και αν οι δράσεις που θεωρούνται βίαιες
από αυτούς που έχουν το μονοπώλιο της βίας,
δεν είναι μονταζ;
Και αν δεν αποδεχόμαστε τη διαμεσολάβηση στον αγώνα;
Και οι δύο πλευρές (δεξιά/αριστερά) ετοιμάζουν την καταστολή
τη στοχοποίηση και την είσοδο στη φυλακή.
Το μήνυμά τους είναι ξεκάθαρο:
Όποιος δεν ακολουθεί την εκλογική και συνδικαλιστική οδό,
ή όποιος δεν θέλει να περιοριστεί στο νομικό πλαίσιο
που ορίζουν οι οργανώσεις για τα ανθρώπινα δικαιώματα,
πρέπει να είναι τουλάχιστον ύποπτος.
Αυτός ο αγώνας που διεξάγει η κοινότητα Μαπούτσε,
είναι μια προσπάθεια που μας συνδέει με αυτούς
και με τους αμέτρητους αγώνες του παρελθόντος, του παρόντος και του μέλλοντος.
Ο φόβος να μην μας παραλύσει,
Ο πόνος να μην μας αποπροσανατολίσει,
και η αλληλέγγυα συνενοχή να εξαπλωθεί.
Τάσσουμε τους εαυτούς μας στη δράση για να παραμείνουμε στα πόδια μας,
για να είμαστε, περισσότερο από ποτέ, σύντροφοι.
Να πάμε στη ρίζα του προβλήματος,
Δεν μιλάμε τη γλώσσα των κυρίαρχων,
αλλά αυτή των εξεγερμένων,
αυτών, με τις ανοιχτές πληγές και με τις γροθιές κλειστές.
Τρομοκράτης είναι το κράτος.
Δεν είμαστε όλοι, λείπουν οι φυλακισμένοι.
[ Για διορθώσεις-παρατηρήσεις atakton@espiv.net]